Iċ-Ċina akkużata b'ġenoċidju fir-reġjun ta' Xinjiang Il-gvern Brittaniku ngħaqad mal-lista dejjem tikber ta' gvernijiet li qed jiddikjaraw t-trattament taċ-Ċina liċ-ċittadini tagħha ta' Uighur bħala ġenoċidju. Il-Parlament Brittaniku għadda mozzjoni unanima wara dibattitu ta' tliet sigħat li permezz tagħha ddikjarali minoranzi bħall-Uighur u minoranzi etniċi oħrajn fir-reġjun ta' Xinjiang qed isofru "reati kontra l-bniedem u huma vittmi ta' ġenoċidju". Beijin kien akkużat mill-Istati Uniti, l-Unjoni Ewropea u pajiżi oħrajn tal-Punent li nkarċera aktar minn miljun persuna Uighur f'kampijiet f'Xinjiang fejn huma suġġeti għal xogħol sfurzat, torturi u sterilizzazzjoni. Iċ-Ċina ċaħdet bil-qawwa l-akkużi li qed isirulha.